open-index/open-wikipedia-markdown huggingface dataset:
ლვოვის სასახლე

**ლვოვის სასახლე** () —  ფსევდოგოთიკურ სტილში აგებული სასახლე დასახლება სტრელნაში, სანქტ-პეტერბურგის პეტროდვორცოვის რაიონში. არის იუნესკოს მსოფლიო მემკვიდრეობის ძეგლი, როგორც სანქტ-პეტერბურგის ისტორიული ცენტრი და მასთან დაკავშირებული ძეგლთა კომპლექსების ერთ-ერთი ნაგებობა.

## ისტორია 
სასახლე ააშენეს 1838-1839 წლებში ვიქტორიანული გოთიკის არქიტექტურულ სტილში არქიტექტორ ა. კ. კოლმანის პროექტის მიხედვით, გენერალ-მაიორ პ. კ. ალექსანდროვ-უფროსისათვის, რომელიც იყო  დიდი თავადის კონსტანტინე პავლეს ძის უკანონო შვილი. მისი გვარის მიხედვით კარ-მიდამომ მიიღო სახელწოდება ალექსანდროვკა. XX საუკუნის დასაწყისში სასახლე ეკუთვნოდა პირველი მფლობელის შვილიშვილს, თავად ა. დ. ლვოვს, სახანძრ საქმის ენთუზიასტს, რომელმაც ააგო სახანძრო დეპოს შენობა. 

მეორე მსოფლიო ომის დროს სასახლე მვებარეობდა ოკუპირებულ მიწაზე და ნაწილობრივ დაინგრა. 

სასახლის შენობის რესტავრაცია გაიმართა 1950-იან წლებში. 2013-2015 წლებში გაიმართა სასახლის განმეორებითი რესტავრაცია, რომლისთვისაც ქალაქის ბიუჯეტიდან გამოიყო 12 მლნ რუბლზე მეტი თანხა.

2013 წლის 17 აგვისტოს ლვოვის სასახლის წინ გაიხსნა თავად ალექსანდრე ლვოვის ძეგლი (მოქანდაკე ანატოლი ბლონსკი, არქიტექტორი ოლეგ ბუმაჟენკო) 

ამჟამად სასახლეში განთავსებულია:
* დასახლება სტრელნის მუნიციპალური განათლების მუნიციპალური საბჭო.
* დასახლება სტრელნის მუნიციპალური განათლების ადგილობრივი ადმინისტრაცია. 
* № 42 საბავშვო მუსიკალური სკოლა.

სასახლე შედგება ორი კორპუსისაგან, რომელიც დაკავშირებულია დახურული გალერეით.

## ლიტერატურა 
*Зодчие Санкт-Петербурга. XIX — начало XX века / сост. В. Г. Исаченко; ред. Ю. Артемьева, С. Прохватилова. — СПб.: Лениздат, 1998. — 1070 с. — ISBN 5-289-01586-8.

## რესურსები ინტერნეტში 
* Усадьба П. К. Александрова — Усадьба Львова 
* Дворец князя А. Д. Львова в Стрельне

კატეგორია:სანქტ-პეტერბურგის კულტურული მემკვიდრეობის ფედერალური ობიექტები
იოსებ ახალბედაშვილი

**იოსებ ახალბედაშვილი** (დ. 29 მარტი, 1974, გორი, საქართველოს სსრ, სსრკ) — ქართველი სამბისტი. ძიუდოში საქართველოს ჩემპიონატის ბრინჯაოს პრიზიორი (1996, -95 კგ). სამბოში მსოფლიო ჩემპიონი (1997, -100 კგ, თბილისი). ღირსების მედლის კავალერი.

1995 წელს დაამთავრა ცხინვალის პედაგოგიური ინსტიტუტის (მდებარეობდა გორში) ფიზიკური აღზრდის ფაკულტეტი, 1998 წელს — შინაგან საქმეთა სამინისტროს აკადემია.

## ძირითადი შედეგები 
## ლიტერატურა 
* ვინ ვინაა საქართველოში: ქართული ბიოგრაფიული ცნობარი, გვ. 26, თბ., 1998–1999;
* *ელგუჯა ბერიშვილი*, ქართული სპორტის ოქროს წიგნი, გვ. 13, 294, თბ.: პალიტრა L, 2013.

## რესურსები ინტერნეტში 
* იოსებ ახალბედაშვილი — ქართული სპორტი
* იოსებ ახალბედაშვილი — საქართველოს სპორტისა და ახალგაზრდობის საქმეთა სამინისტრო

კატეგორია:დაბადებული 29 მარტი
კატეგორია:დაბადებული 1974
კატეგორია:ქართველი სამბისტები
კატეგორია:ქართველი ძიუდოისტები
კატეგორია:გორში დაბადებულები
კატეგორია:საქართველოს ღირსების მედლით დაჯილდოებულები
გივი ახვლედიანი

**გივი ახვლედიანი** (დ. 17 ივლისი, 1918, ტფილისი, საქართველოს დემოკრატიული რესპუბლიკა — გ. 29 აგვისტო, 2003, მოსკოვი, რუსეთი) — ქართველი ფრენბურთელი და კალათბურთელი, მწვრთნელი. ფრენბურთს თამაშობდა თბილისის „ნაუკასა“ და „ლოკომოტივში“, მოსკოვის ცსკა-ში (1952–1955) და სსრკ ნაკრებში (1951–1952). 1960–70-იან წლებში იყო სსრკ ვაჟთა და ქალთა ნაკრებების, ასევე მოსკოვის ცსკა-ს ვაჟთა და მოსკოვის „დინამოს“ ქალთა გუნდების მთავარი მწვრთნელი.

მსოფლიოსა (1952) და ევროპის (1951) ჩემპიონი, სსრკ ოთხგზის ჩემპიონი (1952–1955). მისი ხელმძღვანელობით სსრკ ქალთა ნაკრები გახდა XIX და XX ოლიმპიური თამაშების ჩემპიონი (1968, მეხიკო და 1972, მიუნხენი), მსოფლიოს ჩემპიონი (1970), ევროპის სამგზის ჩემპიონი (1967, 1971, 1975). სსრკ ვაჟთა ნაკრები მისი თავკაცობით ორჯერ გახდა მსოფლიოს ჩემპიონი (1960, 1962). მისივე ხელმძღვანელობით ცსკა-მ (1960, 1962) და „დინამომ“ (1968, 1972) ორ-ორჯერ მოიგეს ევროპის ქვეყნების ჩემპიონთა თასი.

ფრენბურთის საერთაშორისო ფედერაციამ აღიარა მსოფლიოს XX საუკუნის საუკეთესო მწვრთნელად. შეყვანილია ქალაქ ჰოლიოკში (აშშ) მდებარე ფრენბურთის დიდების დარბაზში. საბჭოთა კავშირის სპორტის დამსახურებული ოსტატი (1951), საბჭოთა კავშირის დამსახურებული მწვრთნელი (1960).

 რომლის შემადგენლობაში 1946 წელს სსრ კავშირის ჩემპიონი გახდა.

## ძირითადი შედეგები 
## ლიტერატურა 
* *ელგუჯა ბერიშვილი*, ქართული სპორტის ოქროს წიგნი, გვ. 327, თბ.: პალიტრა L, 2013.

## რესურსები ინტერნეტში 
* გივი ახვლედიანი — ქართული სპორტი 

კატეგორია:დაბადებული 17 ივლისი
კატეგორია:დაბადებული 1918
კატეგორია:თბილისში დაბადებულები
კატეგორია:გარდაცვლილი 29 აგვისტო
კატეგორია:გარდაცვლილი 2003
კატეგორია:მოსკოვში გარდაცვლილები
კატეგორია:ქართველი ფრენბურთელები
კატეგორია:შრომის წითელი დროშის ორდენის კავალრები
კატეგორია:ტროეკუროვის სასაფლაოზე დაკრძალულები
კატეგორია:საპატიო ნიშნის ორდენის კავალრები
კატეგორია:ხალხთა მეგობრობის ორდენის კავალრები
კატეგორია:საბჭოთა კავშირის სპორტის დამსახურებული ოსტატები
კატეგორია:ქართველი კალათბურთელები
გრიგოლ ბაინდურაშვილი

**გრიგოლ ბაინდურაშვილი (ბაინდუროვი)** (დ. 19 თებერვალი, 1985) — ქართველი ძიუდოისტი. საქართველოს ორგზის ჩემპიონი (2006, 2010; -81კგ) და ვერცხლის პრიზიორი (2011, -81კგ). მსოფლიო თასის ორგზის გამარჯვებული (2008 -81კგ), სამგზის ვერცხლისა (2006, 2007, 2008; -81კგ) და ორგზის ბრინჯაოს პრიზიორი (2007, -81კგ). ევროპის თასის ბრინჯაოს პრიზიორი (2008, -81კგ).

## ძირითადი შედეგები 
## რესურსები ინტერნეტში 
* გრიგოლ ბაინდურაშვილი (ბაინდუროვი) — ქართული სპორტის სტატისტიკა

კატეგორია:დაბადებული 19 თებერვალი
კატეგორია:დაბადებული 1985
კატეგორია:ქართველი ძიუდოისტები
გ
ემსახურე საქართველოს

**ემსახურე საქართველოს** — პოლიტიკური პარტია საქართველოში, რომელიც 2016 წლის 25 ივლისს აჭარაში დაფუძნდა. პარტიის ლიდერია მურმან დუმბაძე. 2018 წლის ზაფხულში პარტია შეუერთდა კოალიციას „ძალა ერთობაშია“. პარტიის დევიზია: „ძლიერი აჭარა, ძლიერი საქართველო!“, საარჩევნო ნომერი — 32. დამაარსებლები არიან მურმან დუმბაძე და მედეა ვასაძე.

## ისტორია
საზოგადოებრივი ორგანიზაცია „ემსახურე საქართველოს!“ 2011 წლის 15 აპრილს შეიქმნა. პარტიაში თავიდან შექმნილი იყო „დამფუძნებელთა დარბაზი“ 17 კაცის შემადგენლობით. ორგანიზაციის წევრია 300-ზე მეტი ადამიანი.

## რესურსები ინტერნეტში
* 
* 10 ოპოზიციური პარტია გაერთიანდა და მოძრაობა „ძალა ერთობაშია“ დააფუძნა

კატეგორია:საქართველოს პოლიტიკური პარტიები
კატეგორია:2016 წელს დაარსებული პოლიტიკური პარტიები
ბაშკირეთის უკიდურესი წერტილები

**ბაშკირეთის უკიდურესი წერტილები** () — წერტილები, რომლებიც განსაზღვრავენ რუსეთის ფედერაციის სუბიექტის, ბაშკირეთის რესპუბლიკის მდებარეობას გეოგრაფიული კოორდინატების სისტემაში და აღნიშნავენ მის განფენილობას ჩრდილოეთიდან სამხრეთისკენ და აღმოსავლეთიდან დასავლეთისკენ.

## უკიდურესი წერტილები 
## უკიდურესი სიმაღლე 
უმაღლესი მწვერვალი — მთა იამანთაუ (1640 მ).
: 

## რუკა 

## გალერეა 

File:Южная точка РБ.jpg|უკიდურესი სამხრეთი წერტილი
File:На южной точке.jpg|უკიდურესი სამხრეთი წერტილი
File:Восточная точка РБ.jpg|უკიდურესი აღმოსავლეთი წერტილი
File:Восточная точка.jpg|უკიდურესი აღმოსავლეთი წერტილი
File:Западная точка РБ.jpg|უკიდურესი დასავლეთი წერტილი

## სქოლიო 
კატეგორია:ბაშკირეთის გეოგრაფია
მურმან დუმბაძე

**მურმან დუმბაძე** (დ. 1 იანვარი, 1960,    ხელვაჩაური, საქართველოს სსრ, სსრკ) — ქართველი მათემატიკოსი, მეცნიერი, პედაგოგი, პოლიტიკოსი. 

1982 წელს დაამთავრა თბილისის სახელმწიფო უნივერსიტეტი და 1990 წელს მართვის პრობლემების ინსტიტუტის ასპირანტურა.  2004–2006 წლებში იყო აჭარის უმაღლესი საბჭოს წევრი. 2004 წელს — აჭარის დროებითი საპრეზიდენტო საბჭოს წევრი, აგრეთვე იყო ბათუმის სახელმწიფო უნივერსიტეტის მასწავლებელი, დოცენტი (1991–2008), აჭარის ჰიდრომეტეოროლოგიის ცენტრის ინჟინერ-პროგრამისტი (1990–1991), მართვის პრობლემების ინსტიტუტის ასპირანტი (1987–1990) და სამეცნიერო კვლევითი ინსტიტუტი მიონი (1982–1986). იყო პარტია „ქართული ოცნების“ წევრი. 2012-2016 წლებში იყო  საქართველოს მე-8 მოწვევის პარლამენტის წევრი (ბათუმის მაჟორიტარი), საარჩევნო ბლოკი: „ბიძინა ივანიშვილი — ქართული ოცნება“. 2016 წლის ივლისში მედეა ვასაძესთან ერთად დააფუძნა პარტია „ემსახურე საქართველოს“.

## პირადი ცხოვრება
ჰყავს მეუღლე, ქეთევან სურმანიძე და ორი შვილი: მუხრანი და რუსუდანი.

## რესურსები ინტერნეტში
კატეგორია:დაბადებული 1 იანვარი
კატეგორია:დაბადებული 1960
კატეგორია:საქართველოს VIII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
მურმან
კატეგორია:ბათუმში დაბადებულები
კატეგორია:ცოცხალი ადამიანები
დავით ბედინაძე

**დავით ბედინაძე** (დ. 5 თებერვალი, 1985, ბათუმი, საქართველოს სსრ, სსრკ) — ქართველი სპორტსმენი (ბერძნულ-რომაული ჭიდაობა). მსოფლიო თასის ორგზის გამარჯვებული (2007, 2008). ზაფხულის XXIX ოლიმპიური თამაშების მონაწილე (პეკინი 2008). მსოფლიოს ჩემპიონატის მესამე პრიზიორი ახალგაზრდებს შორის (2003).

2015 წლის 10 ოქტომბერს, ბათუმის სასპორტო სკოლის წინ, 30 წლის ასაკში, მოჭიდავეს ვარსკვლავი გაუხსეს.

## ძირითადი შედეგები 
## რესურსები ინტერნეტში 
* დავით ბედინაძე — ქართული სპორტის სტატისტიკა.
* დავით ბედინაძე  — საქართველოს ჭიდაობის ეროვნული ფედერაცია.

კატეგორია:დაბადებული 5 თებერვალი
კატეგორია:დაბადებული 1985
კატეგორია:ქართველი მოჭიდავეები ბერძნულ-რომაულ სახეობაში
კატეგორია:ბათუმში დაბადებულები
კატეგორია:ცოცხალი ადამიანები
მინდია ბოდაველი

**მინდია ბოდაველი** (დ. 28 აპრილი, 1983, თბილისი) — ქართველი ძიუდოისტი და სამბისტი. ძიუდოში საქართველოს ჩემპიონი (2008) და ბრინჯაოს პრიზიორი (2007). ძიუდოში 20 წლამდელებს შორის ევროპის ჩემპიონი (2002). ძიუდოში მსოფლიო თასის გამარჯვებული (2010) და სამგზის ბრინჯაოს პრიზიორი (2005, 2006, 2009). ღირსების ორდენის კავალერი.

## ძირითადი შედეგები 
## ლიტერატურა 
* *ელგუჯა ბერიშვილი*, ქართული სპორტის ოქროს წიგნი, გვ. 295, თბ.: პალიტრა L, 2013.

## რესურსები ინტერნეტში 
* მინდია ბოდაველი — ქართული სპორტი

კატეგორია:დაბადებული 1983
კატეგორია:დაბადებული 28 აპრილი
კატეგორია:ქართველი სამბისტები
კატეგორია:საქართველოს ღირსების ორდენის კავალრები
კატეგორია:თბილისში დაბადებულები
მხითარ ამბარცუმიანი

მინი|მხითარ ამბარცუმიანი|250პქ|მარჯვნივ
**მხითარ ადამის ძე ამბარცუმიანი** (; დ. 29 დეკემბერი, 1921, სოფ. ჩაკატენი, სომხეთის სსრ — გ. 8 ნოემბერი, 1986, მოსკოვი, რსფსრ, სსრკ) — სომეხი საბჭოთა სამეურნეო მოღვაწე, ძერჟინსკის ხილისა და ბოსტნეულის ბაზის დირექტორი, სახელმწიფო ქონების გაფლანგვისა და ქრთამის აღების გახმაურებული საქმის ერთ-ერთი მთავარი ფიგურანტი.

იური ანდროპოვის მიერ მოსკოვის ვაჭრობაში წამოწყებული „წმენდების“ დროს ამბარცუმიანი დააკავეს სახელმწიფო ქონების გაფლანგვისა და თანამდებობის პირებისთვის ქრთამის მიცემის ბრალდებით.  სასამართლომ, რომელიც გაიმართა 1985 წელს,   ამბარცუმიანს სიკვდილით დასჯა მიუსაჯა, აგრეთვე მას  ჩამოერთვა ყველა ტიტული და ჯილდო.  სასამართლომ არ გაითვალისწინა არც გულწრფელი აღიარება, მონანიება და ყველა ღირებულების ნებაყოფლობითი დათმობა და არც დიდ სამამულო ომში მონაწილეობა. სასჯელი აღსრულდა 1986 წლის 8 ნოემბერს. 
## ორდენები, მედლები, ნიშნები 
* პატრიოტული ომის ორდენის ორდენი 
* წითელი ვარსკვლავის ორდენი 
* დიდების III ხარისხის ორდენი 
* შრომის წითელი ფირმის ორდენი 
* მედალი „გამბედაობისთვის“ 
* მედალი „კავკასიის თავდაცვისთვის“ 
* მედალი „ვარშავის გათავისუფლებისთვის“ 
* მედალი „ბერლინის აღებისათვის“ 
* მედალი „1941-1945 წლების დიდ სამამულო ომში გერმანიაზე გამარჯვებისათვის“ 
* მედალი „შრომითი წარჩინებისათვის“ 
* „შესანიშნავი მეტყვიამფრქვევის“ ნიშანი 
* „პატივისცემის“ ნიშანი 
* „ხალხთა მეგობრობის“ ნიშანი

## სქოლიო 
კატეგორია:მოსკოვში გარდაცვლილები
კატეგორია:გარდაცვლილი 1986
კატეგორია:გარდაცვლილი 8 ნოემბერი
კატეგორია:დაბადებული 1921
კატეგორია:დაბადებული 29 დეკემბერი
კატეგორია:სომეხი სამხედრო მოღვაწეები
კატეგორია:რაიხსტაგის შტურმის მონაწილეები
ირინე გაბაშვილი

**ირინე გაბაშვილი** (დ. 15 აგვისტო, 1960, თბილისი, საქართველოს სსრ, სსრკ — გ. 23 მარტი, 2009, აშშ) — ქართველი სპორტსმენი (მხატვრული ტანვარჯიში). სსრკ ჩემპიონი ლენტით და ბურთით ვარჯიშში (1979). სსრკ ხალხთა VII სპარტაკიადის ჩემპიონი ბურთით ვარჯიშში (1979) და მესამე პრიზიორი მრავალჭიდში (1979). საერთაშორისო კლასის სპორტის ოსტატი (1979).

1993 წლიდან წვრთნიდა მალაიზიის ნაკრებს. 2000–2008 წლებში მუშაობდა აშშ-ში, ორეგონის შტატის ტანვარჯიშის აკადემიაში მწვრთნელად. გარდაიცვალა აშშ-ში, 48 წლის ასაკში.

## ძირითადი შედეგები 
## ლიტერატურა 
* ენციკლოპედია „თბილისი“, გვ. 355, თბ., 2002;
* *ელგუჯა ბერიშვილი*, ქართული სპორტის ოქროს წიგნი, გვ. 157, თბ.: პალიტრა L, 2013.

## რესურსები ინტერნეტში 
* ირინე გაბაშვილი — ქართული სპორტი 

კატეგორია:დაბადებული 15 აგვისტო
კატეგორია:დაბადებული 1960
კატეგორია:გარდაცვლილი 23 მარტი
კატეგორია:გარდაცვლილი 2009
კატეგორია:თბილისში დაბადებულები
კატეგორია:ქართველი ტანმოვარჯიშეები
კატეგორია:საბჭოთა კავშირის საერთაშორისო კლასის სპორტის ოსტატები
გურამ გედეხაური

**გურამ გედეხაური** (დ. 23 იანვარი, 1962, სართიჭალა, საქართველოს სსრ, სსრკ) — ქართველი სპორტსმენი (ბერძნულ-რომაული ჭიდაობა). მსოფლიოს თასის მფლობელი (1987). სსრკ ჩემპიონი (1989) და სამგზის მეორე პრიზიორი (1987, 1988, 1990). ივან პოდდუბნის სახელობის საერთაშორისო ტურნირში ორგზის გამარჯვებული (1986, 1988). სეულის ოლიმპიური თამაშების მონაწილე (1988, VII ადგილი). საქართველოს ჭიდაობის ეროვნული ფედერაციის პრეზიდენტი (1993–1994). საბჭოთა კავშირის სპორტის დამსახურებული ოსტატი (1987). 

## ძირითადი შედეგები 
## ლიტერატურა 
* ენციკლოპედია „თბილისი“, გვ. 371, თბ., 2002.

## რესურსები ინტერნეტში 
* გურამ გედეხაური — ქართული სპორტი
* გურამ გედეხაური — მემატიანე
* საქართველოს ჭიდაობის ეროვნული ფედერაცია 

კატეგორია:დაბადებული 23 იანვარი
კატეგორია:დაბადებული 1962
კატეგორია:გარდაბანში დაბადებულები
კატეგორია:ქართველი მოჭიდავეები ბერძნულ-რომაულ სახეობაში
კატეგორია:საბჭოთა კავშირის სპორტის დამსახურებული ოსტატები
კატეგორია:ცოცხალი ადამიანები
ლავრენტი ცანავა

**ლავრენტი თომას ძე ცანავა** (ნამდ. გვარი: **ჯანჯღავა**, 1900-1938 წწ.; დ. 9 აგვისტო, 1900 — გ. 12 ოქტომბერი, 1955) — საბჭოთა პოლიტიკოსი. 1946-1951 წლებში ბელარუსიის საბჭოთა სოციალისტური რესპუბლიკის სახელმწიფო უშიშროების მინისტრი. იყო  ლავრენტი ბერიას ახლო ნათესავი, მეგრელი აფხაზეთიდან. დააპატიმრეს იოსებ სტალინის გარდაცვალების შემდეგ. გარდაიცვალა ციხეში. 

## ლიტერატურა 
* 
* 
## რესურსები ინტერნეტში
*ცანავა (ჯანჯღავა) ლავრენტი თომას ძე (1902-55) 

კატეგორია:სსრკ-ის პოლიტიკოსები
კატეგორია:ქართველი ბოლშევიკები
კატეგორია:დაბადებული 9 აგვისტო
კატეგორია:გარდაცვლილი 1955
კატეგორია:გარდაცვლილი 12 ოქტომბერი
კატეგორია:დაბადებული 1900
კატეგორია:სსრკ-ის I  მოწვევის უმაღლესი საბჭოს დეპუტატები
კატეგორია:სსრკ-ის II მოწვევის უმაღლესი საბჭოს დეპუტატები
კატეგორია:სსრკ-ის III მოწვევის უმაღლესი საბჭოს დეპუტატები
კატეგორია:მოსკოვში გარდაცვლილები
კატეგორია:საკავშირო კპ-ის (ბ) XVIII ყრილობის დელეგატები
კატეგორია:ბელორუსიის სსრ-ის I მოწვევის უმაღლესი საბჭოს დეპუტატები
უნივერსალი (ავტომობილი)

მინი|ვოლვო V50, უნივერსალის ტიპის მანქანა.|250px
**უნივერსალი** (; ამერ. station wagon) — მსუბუქი ავტომობილის სახეობა, რომელსაც გააჩნია ორგანყოფილებიანი აგებულება, წინ ძრავას სათავსით და უკან გაერთიანებული სამგზავრო და საბარგო სივრცით. ძარა მსგავსი აქვს ჰეტჩბეკის, თუმცა ოდნავ დაგრძელებული, ბოლომდე გაყოლებული გადახურვით, რომელიც სრულდება ვერტიკალური კარით და მეტი ტვირთის დატევის საშუალებას იძლევა.

## სახელწოდება 
ტერმინი „უნივერსალი“, ამ ტიპის მანქანების დასახელებად ძირითადად გამოიყენება ყოფილი საბჭოთა კავშირის ქვეყნებში, მაშინ როცა ევროპაში, **MPV** *(ემ-ფი-ვი, შემოკლება )* ჩვეულებრივ იხმარება მინი-ფურგონის *(ამერ. Minivan — მინივენი)* აღმნიშვნელად. მინი-ფურგონს გააჩნია უფრო მაღალი ჭერი და გაზრდილი სივრცე, კიდევ უფრო მეტი მგზავრის ან დიდი ოდენობით ტვირთის დასატევად.

ბრიტანულ ინგლისურში, მოცემული სახის მანქანები მოიხსენიება როგორც **Estate car** *(აღჭურვილობის გადასატანი)*, ასევე როგორც **Shooting-brake** *(სანადიროდ განკუთვნილი ეტლის ძარასთან მსგავსების გამო)*, მათ შორის საფრანგეთში, ხოლო გერმანიასა და მის ზოგიერთ მეზობელ ქვეყანაში, მათ სახელწოდებად გამოიყენება **Kombi** *(კომბი, შემოკლება )*.

აგრეთვე განსხვავებული დასახელებაა დამკვიდრებული შეერთებულ შტატებში, სადაც მას უწოდებენ **Station Wagon**-ს, *(ქართ. „სადგურის ვაგონი“)*, ვინაიდან ამგვარ მანქანებს, XX საუკუნის დასაწყისში, სასტუმროები აქტიურად აგზავნიდნენ რკინიგზის სადგურებში, პოტენციური სტუმრების დასახვედრად და მოსაზიდად, გამომდინარე იქიდან, რომ გააჩნდა მეტი მგზავრისა და ბარგის დატევის შესაძლებლობა.

## მახასიათებლები და აგებულება 
[მინი|[დგარი (მანქანა)|დგარების განლაგება სედანზე, უნივერსალსა და ჰეტჩბეკზე.|120px|left]]
მინი|დოჯის უნივერსალი, ამერიკული უნივერსალებისთვის დამახასიათებელი გრძელი უკანა განაკიდით.|250px
უნივერსალის მთავარ განმასხვავებელ ნიშანს წარმოადგენს ორგანყოფილებიანი წყობა და გაერთიანებული სივრცე მგზავრებისა და ბარგისთვის, რომელსაც გააჩნია ასაკეცი ან მოსახსნელი სავარძელი, სურვილისამებრ მგზავრებისთვის ან ბარგისთვის მეტი სივრცის გამოსათავისუფლებლად.

ასევე, მას გააჩნია უკანა კარი, რომელიც ჩვეულებრივ დამაგრებულია ჭერის დონეზე და უფრო მეტად შვეული ფორმა აქვს, ვინაიდან სახურავი ბოლომდე მიუყვება მანქანას მთელ სიგრძეზე, განსხვავებით ჰეტჩბეკისგან, რომელსაც აკლია უკანა (D) დგარი.

## სქოლიო 
კატეგორია:ავტომობილები
თეთრი

**თეთრი** — ყველაზე ღია ფერი. ამ ფერისაა რძე, თოვლი, ყინული და ა. შ. მის მოწინააღმდეგე ფერად ითვლება შავი. კომპიუტერებსა და ტელევიზორებში ის შედგენილია ლურჯი, წითელი და ღია მწვანე ფერების შერევის შედეგად. დაბერებისას ადამიანის თმა თეთრდება. აღსანიშნავია ისიც, რომ რომის პაპის ტრადიციული სამოსელი თეთრი ფერისაა. დაოსიზმში თეთრი და შავი ითვლება ერთმანეთის მოწინააღმდეგედ, მაგრამ ისეთ ფერებად, რომელთაც ერთად ყოფნა (კავშირი) შეუძლიათ. თეთრი დროშა ითვლება დანებებისა და იარაღის დაყრის სიმბოლოდ. თეთრი და შავი ფერი ხშირად მოიხსენიება ერთმანეთის მოწინააღმდეგე ფერებად, მათ ადარებენ ნათელსა და ბნელს, დღესა და ღამეს, კარგსა და ცუდს. ძველ ქრისტიანულ ხანაში რომის ეკლესია აქტიურად იყენებდა თეთრ ფერს, ეს ფერი ითვლებოდა სათნოების ფრად, ამ ფერის სამოსელი ჰქონდათ მღდვლებს, თუმცა მოგვიანებით იგი შავმა ჩაანაცვლა. XVIII და XIX საუკუნეებში (ბაროკოს ეპოქა) ეს ფერი იყო დომინანტი. საფრანგეთის რევოლუციის შემდეგ ეს ფერი იქცა მეტად მოდურად ფრანგი ქალებისათვის. ამავე საუკუნეებში კაცისა და ქალისათვის ამ ფერის ტანსაცმელი იყო სრულიად ნეიტრალური. XX საუკუნეში თეთრი მოძრაობა იყო ბოლშევიკების მთავარი მოწინააღმდეგე.

პოლიტიკაში თეთრი ფერი ძირითად ასოცირდება მონარქიასთან. თეთრი აგრეთვე მნიშვნელოვანი ფერია არქიტექტურაში. ეს ფერი ითვლება სისუფთავის სიმბოლოდ.

## რესურსები ინტერნეტში
* http://www.webexhibits.org/pigments/indiv/overview/limewhite.html 

## სქოლიო
კატეგორია:თეთრი ფერის ტონალობები
მალხაზ ბერუაშვილი

{{ინფოდაფა სპორტსმენი
| თავისფერი = 
| სახელი = მალხაზ ბერუაშვილი
| სურათი =  
| სურათისზომა = 
| წარწერა = 
| დაბადების სახელი = მალხაზ ნოეს ძე ბერუაშვილი
| სრული სახელი = 
| მეტსახელი = 
| ეროვნება = ქართველი
| დაბადების თარიღი = 
| დაბადების ადგილი = ქარელი, საქართველოს სსრ, სსრ კავშირი
| გარდაცვალების თარიღი = 
| გარდაცვალების ადგილი = 
| სიმაღლე =  
| წონა =  
| ვებსაიტი = 
| ქვეყანა =  სსრ კავშირი
| სპორტი = ჭიდაობა
| სახეობა = სამბო
| კლუბი = „დინამო“ (თბილისი)
| გუნდი = 
| მწვრთნელი =  
| მედლისთარგები = 

|}
| მედლები = 
| ჯილდოები = 
}}
**მალხაზ ბერუაშვილი** (დ. 14 ოქტომბერი, 1961, ქარელი) — ქართველი და საბჭოთა მოჭიდავე და სამბისტი. საბჭოთა კავშირის ჩემპიონი (1990) და საბჭოთა კავშირის ორგზის აბსოლუტური ჩემპიონი (1987, 1989). ძიუდოში საბჭოთა კავშირის ჩემპიონატსა (1984) და საბჭოთა კავშირის ხალხთა VIII სპარტაკიადაში გამარჯვებული (1983). საქართველოს ხუთგზის აბსოლუტური ფალავანი ქართულ ჭიდაობაში (1979, 1982, 1984, 1987, 1989). საბჭოთა კავშირის საერთაშორისო კლასის სპორტის ოსტატი (1990).

## ძირითადი შედეგები 
## საინტერესო ფაქტები
1982 წლის დეკემბერში სპორტულმა ჟურნალისტებმა და სპეციალისტებმა მალხაზ ბერუაშვილი საქართველოს მეათე საუკეთესო სპორტსმენად დაასახელეს.

1983 წლის დეკემბერში საქართველოს სპორტულ ჟურნალისტთა ფედერაციამ წინასაახალწლო ტრადიციული გამოკითხვის შედეგების მიხედვით დაადგინა საქართველოს 1983 წლის 10 საუკეთესო სპორტსმენი. საქართველოს № 8 სპორტსმენად (39 ქულა) დასახელდა მალხაზ ბერუაშვილი („დინამო“, მწვრთნელი ბ. მაზიაშვილი).

1990 წლის დეკემბერში სპორტულმა ჟურნალისტებმა მალხაზ ბერუაშვილი საქართველოს მერვე საუკეთესო სპორტსმენად დაასახელეს.

## ლიტერატურა 
* *ელგუჯა ბერიშვილი*, ქართული სპორტის ოქროს წიგნი, თბ.: პალიტრა L, 2013. — გვ. 13. 293 გვ.

## პერიოდიკა
* *ბერიაშვილი. ირაკლი.* მალხაზ ბერუაშვილი // „ლელო“, 26 დეკემბერი, 1984, № 247 (7808), გვ. 1.

## რესურსები ინტერნეტში 
* მალხაზ ბერუაშვილი — ქართული სპორტი

## სქოლიო
კატეგორია:ქართველი სამბისტები
კატეგორია:დაბადებული 14 ოქტომბერი
კატეგორია:დაბადებული 1961
მალხაზ
კატეგორია:ქარელის მუნიციპალიტეტში დაბადებულები
მარქსისტული ფემინიზმი

**მარქსისტული ფემინიზმი** — ფემინიზმის მიმდინარეობა, რომელიც ქალთა ჩაგვრის საკითხს კლასობრივი უთანასწორობის ჭრილში განიხილავს და ამ პროცესებს მარქსისტულ თეორიაზე დაყრდნობით ხსნის. მარქსისტული ფემინიზმი ქალთა ჩაგვრის ახსნას კაპიტალისტური საზოგადოების შინაგანი ბუნებიდან ცდილობს. იგი ემიჯნება ბურჟუაზიულ ფემინიზმს. მარქსისტულ ფემინიზმის ფუძემდებლებად ითვლებიან კარლ მარქსი და ფრიდრიხ ენგელსი. ნაწარმოებში „ოჯახის, კერძო საკუთრებისა და სახელმწიფოს წარმოშობა“ ფრიდრიხ ენგელსმა განიხილა ქალთა ჩაგვრის ისტორიული საფუძველი, გააკრიტიკა ოჯახის ინსტიტუტი და ეჭვქვეშ დააყენა ნუკლეარული ოჯახის მარადიული არსებობა, რომლის წარმოშობა კერძო საკუთრების გაჩენამ განაპირობა და მიზნად ისახავდა კაცის მიერ ქალის სექსუალობის კონტროლს, რადგან მემკვიდრეობა არ გადასულიყო სხვის ხელში. ამან ქალი მიაჯაჭვა ოჯახს. შრომის ამდაგვარი გადანაწილება კარგად ემსახურება ინდუსტრიულ კაპიტალიზმს, რადგან კერძო ანუ ოჯახის სფეროში ქალის აუნაზღაურებელი შრომის ხარჯზე ხდება კაპიტალის დაზოგვა, მუშახელის შენახვა და გამრავლება.

## რესურსები ინტერნეტში 
* მარქსისტული ფემინიზმი
* მარქსისტული ფემინიზმი
* ნუკლეარული ოჯახი
* შრომის სქესობრივი გადანაწილება
* მეინსტრიმფემინიზმის კრიტიკა

კატეგორია:ფემინიზმი
კატეგორია:მარქსიზმი
კატეგორია:პოლიტიკური იდეოლოგიები
კატეგორია:მარქსისტული აზროვნების სკოლები
ჰეტჩბეკი (ავტომობილი)

[მინი|„[ფოლკსვაგენი|ფოლკსვაგენის“ გოლფი, სამკარიანი ჰეტჩბეკი.|250px]]
**ჰეტჩბეკი** () — მსუბუქი ავტომობილის სახეობა, რომელსაც საბარგულის უკანა კარი, სრულად ეხდება ქვემოდან ზემოთ და ჩვეულებრივ, გააჩნია ერთიანი სივრცე, მგზავრებისა და ბარგის განსათავსებლად.

უმეტეს შემთხვევაში, ჰეტჩბეკით მოიხსენიებენ მცირე ზომის მანქანებს, საყოფაცხოვრებო მიზნებისთვის განკუთვნილს, თუმცა ჰეტჩბეკის ტიპის კარი აგრეთვე მრავალი სხვა სახეობის მანქანებშიც გამოიყენება, მათ შორის სპორტულ ავტომობილებში, ყველგანმავალ უნივერსალებსა და დიდი ზომის მდიდრულ ავტომობილებშიც.

## მახასიათებლები 
მინი|ჰეტჩბეკისა და უნივერსალის ტიპის მანქანების შედარება.|200px|left
ჰეტჩბეკს სედანის ტიპის მანქანებისგან გამოარჩევს უკან მდებარე ასახდელი კარი, რომლის ანჯამებიც განთავსებულია ზემოთ, ჭერის დონეზე, მაშინ როცა სედანის შემთხვევაში, ისინი ფანჯრის ქვემოთ მდებარეობს. ჰეტჩბეკების უმეტესობას გააჩნია ორგანყოფილებიანი აგებულება, სადაც სამგზავრო და საბარგო სივრცეები გაერთიანებულია. უკანა სავარძელი, ხშირ შემთხვევაში იკეცება, ბარგისთვის მეტი ადგილის გამოსათავისუფლებლად.

ჩვეულებრივ, ჰეტჩბეკის საბარგულის ლიუკს, ცალკე კარად თვლიან. თუ ამგვარ მანქანას გვერდებზე ორი კარი აქვს, ეს ნიშნავს რომ იგი სამკარიანი მოდელია, ხოლო თუ მგზავრების ჩასასხდომად გვერდებზე ოთხი კარი აქვს, ე.ი. ხუთკარიანი მოდელია.

ჰეტჩბეკი მეტად ჰგავს უნივერსალის ტიპის მანქანებს, როგორც ორგანყოფილებიანი აგებულებით, აგრეთვე სამგზავრო-საბარგო ერთიანი სირვცით დაკიდებული საბარგულის კარით (რომელსაც უნივერსალის შემთხვევაში „უკანა გადასახსნელი ბორტი“ ეწოდება). თუმცა, მისგან განსხვავებით უკანა განაკიდი შედარებით მოკლე აქვს და არც უკანა (D) დგარი არ გააჩნია. შედეგად, ჰეტჩბეკის საბარგულის კარი უფრო მეტადაა დახრილი და სალონის სივრცეც ნაკლებია, მაშინ როცა უნივერსალში, მესამე რიგის სავარძლის დატევის შესაძლებლობაც კი არის, მგზავრთა რაოდენობის გასაზრდელად.

## სქოლიო 
კატეგორია:ავტომობილები
ქაფშიასებრნი

**ქაფშიასებრნი** () — თევზების ოჯახი ქაშაყისნაირთა რიგისა. მათი სხეულის სიგრძე 2-40 სმ ფარგლებშია. შეიცავს 17 გვარს და 140-ზე მეტ სახეობას. ფართოდაა გავრცელებული. ქაფშიასებრთა უმრავლესობა ზღვის ბინადარია, ქარავნული თევზებია, დიდი სარეწაო მნიშვნელობა აქვთ საზღვაო თევზჭერაში. მისი მსოფლიო ნათევზავები წელიწადში 6.5 მილიონ ტონას ცდება. იყენებენ დამარილებულს, შებოლილს და დაკონსერვებულს.

## ლიტერატურა
კახაბერ ანჯაფარიძე

**კახაბერ ანჯაფარიძე** (დ. 9 აპრილი, 1970, თბილისი) — ქართველი პოლიტიკოსი და იურისტი. 

1998 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 2001–2004 წლებში იყო კომპანია „სანდოს“ ადვოკატი. 2004–2005 წლებში იუსტიციის უმაღლესი საბჭოს მდივნის თანაშემწე. 2005–2006 წლებში საქართველოს პრეზიდენტის საპარლამენტო მდივნის სამსახურის კანონშემოქმედებითი და სამართლებრივი ექსპერტიზის სამმართველოს უფროსი.  2008-2012 წლებში იყო საქართველოს მე-7 მოწვევის პარლამენტის წევრი  პარტიული სიით, საარჩევნო ბლოკი „ერთიანი ნაციონალური მოძრაობა —  გამარჯვებული საქართველოსთვის“. 

## რესურსები ინტერნეტში
კატეგორია:დაბადებული 9 აპრილი
კატეგორია:დაბადებული 1970
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
კახაბერ
წითელი ღვია

**წითელი ღვია**, *ფანქრის ხე* () — პატარა ხე ან ბუჩქი კვიპაროზისებრთა ოჯახისა. გავრცელებულია ხმელთაშუაზღვისპირეთში, გვხვდება კავკასიასა (ძირითადად აღმოსავლეთ ამიერკავკასიაში) და ყირიმში. იზრდება მშრალ და კლდოვან ფერდობებზე, ქსეროფიტულ მეჩხერ ტყესა და ბუჩქნარში მთის შუა სარტყელამდე. აქვს მოწითალო, მაგარი, მკვრივი მერქანი, რომელსაც სახარატო და სადურგლო საქმეში, ფანქრის დასამზადებლად იყენებენ. მერქნიდან მიღებულ ზეთს საქონლის სამკურნალოდ ხმარობენ. წიწვი შეიცავს ვიტამინებს და ეთეროვან ზეთს. გამოიყენება მშრალი ადგილების გასამწვანებლად.

## ლიტერატურა 
კატეგორია:ღვია
აკვატორია

**აკვატორია** (, territorium — „ტერიტორია“) — დადგენილ საზღვრებში მოქცეული ზღვის ან პორტის სივრცე, ჩვეულებრივ საზღვაო პორტის ნაწილი — ნავსაყუდელი.

## სქოლიო 
კატეგორია:წყალსატევები
შტანდარტი

[250პქ|მინი|მარჯვნივ|[უკრაინის I ფრონტის შტანდარტი]]
**შტანდარტი** ():
# რუსეთისა (1731–1917) და ზოგიერთი სხვა ქვეყნის არმიაში (XVIII–XX საუკუნეები) კავალერიის ნაწილების დროშა;
# XIX–XX საუკუნეებში ზოგიერთი სახელმწიფოს მეთაურის (მონარქის, პრეზიდენტის) ალამი, რომელსაც აღმართავენ მისი არყოფნის ადგილზე (სასახლეში, ხომალდზე და სხვ.).

## ლიტერატურა 
კატეგორია:ვექსილოლოგია
კლასობრივი ბრძოლა

**კლასობრივი ბრძოლა** — თეორია კლასობრივი საზოგადოების კონფლიქტური შინაგანი ბუნების შესახებ. მარქსისტულ დისკურსში კლასობრივი ბრძოლა გამოხატულებაა იმ ანტაგონიზმის, რომელიც წარმოიშვება, ერთი მხრივ, კლასობრივი ექსპლუატაციის, ხოლო, მეორე მხრივ, საწარმოო ძალებისა და საწარმოო ურთიერთობის არათანაბარი განვითარების შედეგად. 

მე-19 საუკუნის ფილოსოფოსებმა კარლ მარქსმა და ფრიდრიხ ენგელსმა განავრცეს კლასობრივი ბრძოლის თეორია. მათ გააანალიზეს კაპიტალისტური საზოგადოების სტრატიფიკაცია კლასებად წარმოების საშუალებებთან დამოკიდებულების მიხედვით: გაბატონებული კლასს, ბურჟუაზიას, კერძო საკუთრებაში აქვს წარმოების საშუალებები და ეწევა დაქირავებული შრომის ექსპლუატაციას. ჩაგრული კლასი, პროლეტარიატი, მოკლებულია წარმოების საშუალებებს და იძულებულია თავისი სამუშაო ძალა ბურჟუაზიას მიჰყიდოს. ინტერესთა სხვადასხვაობა კლასებს შორის ხდება კლასობრივი ბრძოლის მიზეზი, რომელიც იძენს პოლიტიკურ, თეორიულ და ეკონომიკურ ხასიათს. ბურჟუაზია ცდილობს შეინარჩუნოს არსებული ფორმაცია, რაც მშრომელი მასების შეუზღუდავი ექსპლუატაციის საშუალებას იძლევა. პროლეტარატი ესწრაფვის არსებული წყობის მოშლას და უკლასო საზოგადოების შექმნას. კარლ მარქსის აზრით, კლასობრივი ბრძოლა სოციალური დინამიკის უმთავრესი განმსაზღვრელი ფაქტორია. მარქსისტული თეორიის მიხედვით, კლასობრივი ბრძოლის პროდუქტია სახელმწიფო — რეპრესიული მანქანა, რომელიც ემსახურება გაბატონებული კლასის ინტერესების დაცვას და ჩაგრული კლასის წინააღმდეგობის ჩახშობას.

## ლიტერატურა 
* *ენგელსი ფ.,* სამოქალაქო ომი საფრანგეთში, გამოც. მე-3;
* *ლენინი ვ.,* თხზულებათა სრული კრებული, ტ. 23;
* *მარქსი კ.,* *ენგელსი ფ.,* კომუნისტური პარტიის მანიფესტი, თბ., 1954;

კატეგორია:კომუნიზმი
კატეგორია:მარქსიზმი
კატეგორია:საბჭოთა იდეოლოგია
თამარ ცხორაგაული

**თამარ ცხორაგაული** (დ. 4 ნოემბერი, 1966, დუშეთი, საქართველოს სსრ, სსრკ) — ქართველი პოლიტიკოსი. 1983 წელს დაამთავრა ქ. დუშეთის მე-3 საშუალო სკოლა. 1986 წელს ჩაირიცხა ქ. ვორონეჟის სახელმწიფო უნივერსიტეტის ბიოლოგიურ ფაკულტეტზე. დაამთავრა 1993 წელს, სპეციალობით მიკრობიოლოგია, გენური ინჟინერია. 1993–1995 წლებში გაიარა ნარკოლოგიური კვალიფიკაცია და 1995–2000 წლამდე იყო რეგიონული ნარკოლოგიური ცენტრის ლაბორატორიის გამგე. 2000–2005 წლებში იმუშავა ვეტ-სამმართველოსთან არსებულ ვეტ-ინსპექციაში. იყო ხორც-პროდუქტების ექსპერტი. 2007 წლიდან აქვს კერძო ბიზნესი და არის საშუალო ბიზნესის წარმომადგენელი. მონაწილეობდა საქართველოს 2018 წლის საპრეზიდენტო არჩევნებში. მიიღო 4004 ხმა და დაიკავა მე-10 ადგილი.

## პირადი ცხოვრება
ჰყავს მეუღლე, ორი ვაჟიშვილი და ერთი შვილიშვილი.

## რესურსები ინტერნეტში
* საპრეზიდენტო კანდიდატი: თამარ ცხორაგაული 

კატეგორია:დაბადებული 4 ნოემბერი
კატეგორია:დაბადებული 1966
კატეგორია:ქართველი ქალი პოლიტიკოსები
გელა ხუციშვილი

**გელა ხუციშვილი** (დ. 19 სექტემბერი, 1954, საქართველოს სსრ, სსრკ) — ქართველი პოლიტიკოსი. 1971 წელს დაამთავრა თბილისის მე-16 საშუალო სკოლა. სწავლობდა თბილისის სახელმწიფო პედაგოგიური ინსტიტუტის ისტორიის ფაკულტეტზე რომელიც დაამთავრა წითელ დიპლომზე. აგრეთვე სწავლობდა სსრკ-ის შინაგან საქმეთა სამინისტროს მოსკოვის მილიციის უმაღლესი სკოლაში, იურისტის კვალიფიკაციით. მოგვიანებით კი რუსეთის ფედერაციის მოსკოვის სამხედრო-სასაზღვრო აკადემიაში სამხედრო შენაერთების ოპერატიულ-ტაქტიკური მართვის კვალიფიკაციით, რომელიც დაამთავრა ოქროს მედალზე. იყო კპ ამბროლაურის რაიკომის  პირველი მდივანი, გარდა ამისა სასაზღვრო ჯარების სარდლის მოადგილე; საზღვრის დაცვის სახელმწიფო დეპარტამენტის თავმჯდომარის მოადგილე; ივანე ჯავახიშვილის სახელმწფიო უნივერსიტეტის დოცენტი, კულტურის და ხელოვნების უნივერსიტეტის ადმინისტრაციის ხელმძღვანელი; სხვადასხვა სასწავლო უნივერსიტეტების პროფესორი; გარდაბნის მუნიციპალიტეტის გამგებელი და გარდაბნის მუნიციპალიტეტის საკრებულოს წევრი. ამჟამად არის თელავის სახელმწიფო პედაგოგიური უნივერსიტეტის მოწვეული დოქტორი. 2018 წელს იყო „საქართველოს ძალოვან ვეტერანთა და პატრიოტთა პოლიტიკური კავშირის“ საპრეზიდენტო კანდიდატი.

## პირადი ცხოვრება
ჰყავს მეუღლე, ორი შვილი და შვიდი შვილიშვილი.

## რესურსები ინტერნეტში
*
* საპრეზიდენტო კანდიდატი: გელა ხუციშვილი

კატეგორია:დაბადებული 19 სექტემბერი
კატეგორია:დაბადებული 1954
კატეგორია:ქართველი პოლიტიკოსები
კატეგორია:თბილისში დაბადებულები
გ
კონტროლის ხაზი

250პქ|მინი|მარჯვნივ|მწვანე ფერში აღნიშნულია პაკისტანის, ხოლო ნარინჯისფერში ინდოეთის კონტროლირებადი ტერიტორია
**კონტროლის ხაზი** () — სადემარკაციო ხაზი ინდოეთსა და პაკისტანს შორის, გავლებულია ყოფილ სამთავრო ჯამუ და ქაშმირში. იურიდიულად არაღიარებულია, მაგრამ წარმოადგენს *დე ფაქტო* საზღვარს ამ ორ ქვეყანას შორის. თავდაპირველად „ცეცხლის შეწყვეტის ხაზი“ ერქვა, თუმცა 1972 წლის 3 ივლისის სიმლის შეთანხმებით სახელწოდება შეეცვალა და დღევანდელი სახელი მიიღო. ინდური მხარის ტერიტორიაზე ჯამუს და ქაშმირის შტატია განლაგებული. პაკისტანში ჩამოყალიბდა გილგიტ-ბალტისტანი და აზად-ქაშმირი. ხაზის ჩრდილოეთ წერტილს NJ9842 ეწოდება.

აგრეთვე არსებობს ფაქტობრივი კონტროლის ხაზი (LAC), რომელიც ითვალისწინებს ჩინეთის პრეტენზიებს აქსაი-ჩინზე.

## ლიტერატურა 
* Ranjan Kumar Singh, Sarhad: Zero Mile, (Hindi), Parijat Prakashan, ISBN 81-903561-0-0

კატეგორია:ჯამუს და ქაშმირის ისტორია
პინიატა

250px|მინი|მარჯვნივ|ცხრაქიმიანი ვარსკვლავის ფორმის პინიატა
**პინიატა** () — მექსიკური წარმოშობის ღრუ სათამაშო. საკმაოდ მსხვილი ზომისაა. ამზადებენ პაპიე-მაშესაგან ან  რბილი შემოსახვევი ქაღალდისაგან. აფორმებენ ორნამენტებითა და მორთულობებით. თავისი ფორმით პინიატა გამოსახავს ცხოველს (ძირითადად ცხენს) ან გეომეტრიულ ფიგურას. ავსებენ სხვადასხვა ტკბილეულითა და სიურპრიზებით ბავშვებისათვის (კანფეტი, ტკაცუნა, სათამაშო, კონფეტი, კაკალი და სხვ.).

პინიატას იყენებენ თამაშის ერთ-ერთ სახეობაში, რა დროსაც თვალახვეული ადამიანი ჯოხით მის გატეხვას ცდილობს რათა გატეხოს იგი და შიგნეულობა თამაშის მონაწილეთათვის გამოათავისუფლოს.

## სქოლიო 
კატეგორია:თამაშები
კატეგორია:მექსიკური კულტურა
კატეგორია:გართობა
მინი-ფურგონი (ავტომობილი)

**მინი-ფურგონი** (ამერ. minivan — მინივენი;  შემოკ. multi-purpose vehicle — მრავალმხრივი დანიშნულების ავტომობილი) — მსუბუქი ავტომობილის სახეობა, რომელსაც გააჩნია მაღალი ჭერი, დიდი სივრცე, მგზავრებისთვის ან ტვირთისთვის ადვილად გადაწყობის შესაძლებლობით და ხშირ შემთხვევაში, მცირე ზომის წინა კაპოტი.

მინი-ფურგონი სიმაღლით და ტევადობით აღემატება უნივერსალისა და ჰეტჩბეკის ტიპის მსუბუქ ავტომობილებს. აღჭურვილია ერთიანი ძარათი, წინა ან ოთხი წამყვანი თვლით. ხშირ შემთხვევაში ორგანყოფილებიანი აგებულებისაა, წინ მცირედით გამოწეული ძრავას სათავსით, თუმცა შეიძლება იყოს ერთგანყოფილებიანიც, ვაგონის ფორმით. გამომდინარე იქიდან, რომ ძრავას სათავსი ნაწილობრივ სალონშია მოქცეული, დასაჯდომი ადგილები შედარებით მაღლა აქვს განთავსებული. დიდი ზომის გვერდითი სრიალა კარებით და ასევე ფართო უკანა კარით მეტად გაადვილებულია მგზავრების ჩასხდომა ან ტვირთის განთავსება და მარტივადაა შესაძლებელი სავარძლების ჩამატება, გადაწყობა და მოხსნა, რაც საშუალებას იძლევა სივრცის სურვილისამებრ გადანაწილების, მგზავრებისთვის ან ტვირთისთვის.

იგი შუალედურ ადგილს იკავებს ჩვეულებრივ ავტომობილებსა და სამგზავრო-სატვირთო ფურგონებს შორის. ამ ტიპის მანქანებში 8-9 მგზავრი შეიძლება დაეტიოს, უფრო მაღალი ტევადობის ავტომობილები კი მიკროავტობუსის კლასს განეკუთვნება. 

## კომპაქტური და მინი-MPV 
[მინი|„[Kia_Motors|კიას“ მინი-MPV.|220px]]
1990-იანების ბოლოს და 2000-იანების დასაწყისში, ევროპული ავტომწარმოებლების დიდმა ნაწილმა დაიწყო კომპაქტური კლასის მინი-ფურგონების გამოშვება, რომლებიც ჩვეულებრივზე მეტად შემცირებულ ვარიანტს წარმოადგენდა.

## სქოლიო 
კატეგორია:ავტომობილები
სერგეი ანდრიანოვი

**სერგეი ნიკოფორეს ძე ანდრიანოვი** (; დ. 13 თებერვალი, 1925, მოსკოვის ოლქი — გ. 17 აპრილი, 1980, მოსკოვი) — საბჭოთა ჯარისკაცი, საბჭოთა არმიის პოდპოლკოვნიკი, დიდი სამამულო ომის მონაწილე . დიდების ორდენის კავალერი. ომის წლებში ის ბალტიისპირეთის II ფრონტის მე-3 დამრტყმელი არმიის 207-ე მსროლელი დივიზიის 598-ე მსროლელი პოლკის მეტყვიამფრქვევე იყო. 

## მიღებული ჯილდოები 
* დიდების I ხარისხის ორდენი, — 1950 წლის 22 ივლისი (ბრძანება № 1683);
* დიდების II ხარისხის ორდენი — 1945 წლის 16 მაისი (ბრძანება № 2993);
* მედალი „სამხედრო დამსახურებისათვის“.

## ლიტერატურა 
* Андриянов Сергей Никифорович  // Кавалеры ордена Славы трёх степеней: Краткий биографический словарь / Пред. ред. коллегии Д. С. Сухоруков. — М.: Воениздат, 2000. — С. 31. — 703 с. — 10 000 экз. — ISBN 5-203-01883-9.

## სქოლიო 
კატეგორია:საბჭოთა კავშირის კომუნისტური პარტიის წევრები
კატეგორია:წითელი დროშის ორდენის კავალრები
კატეგორია:მოსკოვში გარდაცვლილები
კატეგორია:რაიხსტაგის შტურმის მონაწილეები
კატეგორია:გარდაცვლილი 17 აპრილი
კატეგორია:გარდაცვლილი 1980
კატეგორია:დაბადებული 13 თებერვალი
კატეგორია:დაბადებული 1925
კატეგორია:დიდების II ხარისხის ორდენის კავალრები
კატეგორია:დიდების III ხარისხის ორდენის კავალრები
ნიკოლოზ ბელიაევი (რაიხსტაგის შტურმის მონაწილე)

250პქ|მინი|მარჯვნივ
**ნიკოლოზ მიხეილის ძე ბელიაევი** (; დ. 22 ოქტომბერი, 1922, კობენევო, რსფსრ — გ. 8 დეკემბერი, 2015, სანქტ-პეტერბურგი, რუსეთი) — საბჭოთა საზღვაო ფლოტის ოფიცერი, დიდი სამამულო ომის მონაწილე, მე-2 რანგის კაპიტანი. რაიხსტაგის შტურმის ერთ-ერთი უკანასკნელი მონაწილე. ომის შემდეგ აქტიური ცხოვრების წესით დაკავდა, ჩაერთო საერთო-საგანმანათლებლო და პატრიოტულ საქმიანობაში ახალგაზრდებს შორის. სიცოცხლის ბოლომდე დარჩა მტკიცე კომუნისტად. 

## ჯილდოები 
* სამამულო ომის ორდენი, 1 ხარისხი (1945);
* სამამულო ომის ორდენი, 2 ხარისხი (1944);
* 2 წითელი ვარსკვლავის ორდენი (პირველი — 1945);
* 2 მედალი „სამხედრო დამსახურებისათვის“ (პირველი — 1943);
* „შრომის ვეტერანის“ მედალი;
* მედალი „საბჭოთა იმიერპოლარეთის დაცვისათვის“;
* მედალი „ბერლინის აღებისათვის“;
* საიუბილეო მედლები;
* კომუნისტური პარტიის ჯილდოები. 

## ლიტერატურა 
* Субботин В. Е. Как кончаются войны. — М.: Советский писатель, 1975. — 318 с.

## სქოლიო 
კატეგორია:საბჭოთა კავშირის კომუნისტური პარტიის წევრები
კატეგორია:წითელი ვარსკვლავის ორდენის კავალრები
კატეგორია:სამამულო ომის II ხარისხის ორდენის კავალრები
კატეგორია:რაიხსტაგის შტურმის მონაწილეები
კატეგორია:დაბადებული 22 ოქტომბერი
კატეგორია:დაბადებული 1922
კატეგორია:გარდაცვლილი 8 დეკემბერი
კატეგორია:გარდაცვლილი 2015
კატეგორია:სანქტ-პეტერბურგში გარდაცვლილები
თალი-ბარზუ

**თალი-ბარზუ** — ძვ. წ. ბოლო საუკუნეებისა და ახ. წ. VIII საუკუნის ნაქალაქარი (ფართობი დაახლ. 5 ჰა) სამარყანდის სამხრეთით 6 კმ-ზე (უზბეკეთი). აქვს ოთხკუთხა ფორმა, შუაში კოშკებითა და სათოფურებიანი კედლებით გამაგრებული 18 მ სიმაღლის გორაა. გაითხარა 1936–1940 წლებში, გ. გრიგორიევის ხელმძღვანელობით. მოსახლეობა ძირითადად მისდევდა მიწათმოქმედებას, მეცხოველებობას და აგრეთვე ხელოსნობას (კერამიკის წარმოება და სხვ.). ახ. წ. დასაწყისში თალი-ბარზუ გამაგრებულ დასახლებად იქცა, ხოლო III–IV საუკუნეებში დაცარიელდა. V–VI საუკუნეებში აშენდა ციხესიმაგრე, რომლის ცენტრში ციტადელი იყო. ვარაუდობენ, რომ V–VII საუკუნეების თალი-ბარზუ იგივეა, რაც წერილობით წყაროებში მოხსენიებული ქალაქი რივდადი.

თალი-ბარზუში აღმოჩენილი ადრინდელი მასალიდან აღსანიშნავია წითლად შეღებილი ქუსლიანი სასმისები, ორთავიანი ცხვრის ფორმის სადგარები, ორნამენტით შემკული ჭურჭელი, სოღდური დამწერლობის ნიმუშები და ქანდაკებანი.

## ლიტერატურა 
კატეგორია:უზბეკეთის არქეოლოგიური ძეგლები
ვახტანგ გაბუნია

**ვახტანგ გაბუნია** (დ. 28 სექტემბერი, 1958, ვანი, საქართველოს სსრ, სსრკ) — ქართველი პოლიტიკოსი. 1975 წელს დაამთავრა ისრეთის საშუალო სკოლა. 1977–1981 წლებში სწავლობდა ლენინგრადის ტექნოლოგიურ ინსტიტუტში, ხოლო 1981–1985 წლებში საქართველოს პოლიტექნიკური ინსტიტუტში. 1988 წელს დააარსა მოძრაობა „სამართლიანობა-სოლიდარობის“ (ერთ-ერთი დამფუძნებელი), რომელიც მიმართული იყო კომუნისტური რეჟიმის წინააღმდეგ. 1990 წელს იყო საქართველოს თავისუფალი პროფკავშირების საორგანიზაციო განყოფილების დასავლეთ საქართველოს ინსტრუქტორი. 1992 წელს კი თავისუფალი პროფკავშირების თავმჯდომარის მოადგილე.

ზვიად გამსახურდიას განდევნის შემდეგ დავტოვა ქვეყანა. 1996 წელს დაბრუნდა შევარდნაძის რეჟიმის წინააღმდეგ საბრძოლველად. 2008 წლიდან არის „ქრისტიან-დემოკრატიული მოძრაობის“ დასავლეთ საქართველოს კოორდინატორი. 2017 წლიდან „ქრისტიან-დემოკრატიული მოძრაობის“ მთავარი კომიტეტის წევრი და რეგიონული მდივანი. 2018 წელს იგი იყო „ქრისტიან-დემოკრატიული მოძრაობის“ მოძრაობის საპრეზიდენტო კანდიდატი.

## პირადი ცხოვრება
ჰყავს მეუღლე და ორი შვილი.

## რესურსები ინტერნეტში
* საპრეზიდენტო კანდიდატი: ვახტანგ გაბუნია

კატეგორია:დაბადებული 28 სექტემბერი
კატეგორია:დაბადებული 1958
კატეგორია:ქართველი პოლიტიკოსები
კატეგორია:ვანში დაბადებულები
მინარქიზმი

**მინარქიზმი** (;  — მინიმალური +  — ძალაუფლება) —  პოლიტიკური ფილოსოფია, რომლის მიხედვით სახელმწიფოს ფუნქციები უნდა შემოიფარგლებოდეს მოქალაქეების თავისუფლებისა და საკუთრების დაცვით. მინარქიზმი ლიბერტარიანიზმის განშტოებაა, რომელიც ემხრობა მინიმალური ძალაუფლების მქონე სახელმწიფოს არსებობას. ტერმინი „მინარქიზმი“ პირველად გამოიყენა სამუელ კონკინმა 1980 წელს.

მინიმალური სახელმწიფოს საუკეთესო ისტორიულ მაგალითებად XIX საუკუნის ბოლოს ადრეული ინდუსტრიალიზაციის პერიოდის დიდი ბრიტანეთი და ამერიკის შეერთებული შტატები ითვლება. თავის ნაშრომში „ანარქია, სახელმწიფო და უტოპია“ რობერტ ნოზიკმა (1938-2002 წწ) განავითარა ჯონ ლოკის იდეებთან მიახლოებული ლიბერტარიანიზმის მოდელი, სადაც ასევე აისახა XIX საუკუნის ინდივიდუალისტების: ჰერბერტ სპენსერისა (1808-1887 წწ) და ბენჟამინ ტაკერის (1854-1939 წწ) გავლენა. მისი თქმით, სახელმწიფოს ფუნქციები მკაცრად უნდა იყოს შეზღუდული და დაყვანილი მოქალაქეების ქურდობის, თაღლითობისა და ძალადობისგან დაცვაზე, ხოლო იძულება გამოყენებული უნდა იყოს მხოლოდ იმ პირებისადმი, რომლებიც არღვევენ სხვის თავისუფლებას. ყველა დანარჩენი ფუნქცია, მისი აზრით, ადრე თუ გვიან პიროვნების უფლებების ხელყოფა გახდება. ამიტომ ასეთი ფუნქციების გამართლება არ შეიძლება.

## სქოლიო
კატეგორია:ლიბერტარიანიზმი
კატეგორია:პოლიტიკური ფილოსოფია
კატეგორია:ფილოსოფიური მიმდინარეობები
მიხეილ-გელა სალუაშვილი

**მიხეილ სალუაშვილი** (დ. 16 ივლისი, 1958, თბილისი — გ. 1 აპრილი, 2021, თბილისი) — ქართველი პოლიტიკოსი.

## ბიოგრაფია 
1980–1982 წლებში მუშაობდა საქართველოს კოსმოსურ ნაგებობათა ინსტიტუტში; 1983–1989 წლებში სპი-ს „ლითონის კონსტრუქციების“ კათედრაში; 1990–1991 წლებში სპი-ს „სამოქალაქო თავდაცვის ციკლის“ უფროსად; 1991–1995 წლებში სპი-ს „სამშენებლო კონსტრუქციების“ კათედრის გამგის მოადგილედ — „დაცვითი ნაგებობების“ უფროსად; 1991 წელს იყო საბურთალოს საკრებულოს თავმჯდომარე; 1992 წლის იანვარიდან გარდაცვალებამდე იყო „სამართლიანობის აღდგენის კავშირი ხმა ერისა: უფალია ჩვენი სიმართლე“-ის ლასკარის თავმჯდომარე. 133 კრებულისა და 3000-მდე საგაზეთო პუბლიკაციის ავტორი და თადარიგის უფროსი ლეიტენანტი. 2018 წელს იყო საპრეზიდენტო კანდიდატი. მონაწილეობა ჰქონდა საპრეზიდენტო (2013, 2018) და თბილისის მერის არჩევნებში (2014). 2013 წლის საპრეზიდენტო არჩევნებში მიიღო 1376 (0,08%) ხმა. 2018 წლის საპრეზიდენტო არჩევნებში მიიღო 2970 (0,19%) ხმა. 2018 წლიდან იყო „თეოლოგიისა და პოლიტიკის აკადემიის“ პრეზიდენტი.

მიხეილ-გელა სალუაშვილი გარდაიცვალა 2021 წლის 1 აპრილს, თბილისში.

## პირადი ცხოვრება 
ჰყავს ორი შვილი და ორი შვილიშვილი.

## რესურსები ინტერნეტში 
* საპრეზიდენტო კანდიდატი: მიხეილ სალუაშვილი 
* Ufali.ge 

## სქოლიო 
კატეგორია:დაბადებული 16 ივლისი
კატეგორია:დაბადებული 1958
კატეგორია:გარდაცვლილი 2021 
კატეგორია:გარდაცვლილი 3 აპრილი 
კატეგორია:ქართველი პოლიტიკოსები
კატეგორია:თბილისში დაბადებულები
ჰარანი

**ჰარანი** (; ; ; ; ; ; ; ) — ძველი ქალაქი ჩრდილოეთ მესოპოტამიაში. შედის თურქეთის შემადგენლობაში. პირველად იხსენიება ხეთურ დოკუმენტებში ხათუსადან. გვხვდება ძველ აღთქმაში და ასირიულ სამეფო წარწერებში. თანამედროვე დროში ამავე სახელობის რაიონის ადმინისტრაციული ცენტრია, შედის შანლიურფის პროვინციაში. 

## რესურსები ინტერნეტში 
* რაიონის ოფიციალური საიტი
* ქალაქის ოფიციალური საიტი

## სქოლიო 
კატეგორია:თურქეთის ქალაქები
კატეგორია:ასურეთის ქალაქები
ლალი დოლიძე

**ლალი დოლიძე** (დ. 25 სექტემბერი, 1958, თბილისი, საქართველოს სსრ, სსრკ) — ქართველი სპორტსმენი (მხატვრული ტანვარჯიში). მსოფლიოს ჩემპიონი ჯგუფურ ვარჯიშში და გუნდურ შეჯიბრებაში (1979). სსრკ ჩემპიონატის მესამე პრიზიორი თავისუფალ ვარჯიშში (1976). საერთაშორისო ტურნირებში არაერთგზის გამარჯვებული. 1992 წლიდან ავარჯიშებს იტალიელ სპორტსმენებს. მისი აღზრდილია იტალიის მრავალგზის ჩემპიონი ლაურა ძაკილი. იტალიის ტანვარჯიშის ფედერაციამ აღიარა წლის საუკეთესო მწვრთნელად (1997). ტანვარჯიშის საერთაშორისო ფედერაციამ კი წლის ათ საუკეთესო მწვრთნელს შორის დაასახელა (1998). საერთაშორისო კლასის სპორტის ოსტატი (1979).  

## ძირითადი შედეგები 
## ლიტერატურა 
* ენციკლოპედია „თბილისი“, გვ. 427, თბ., 2002.

## რესურსები ინტერნეტში 
* ლალი დოლიძე — ქართული სპორტის სტატისტიკა.

კატეგორია:დაბადებული 25 სექტემბერი
კატეგორია:დაბადებული 1958
კატეგორია:ქართველი ტანმოვარჯიშეები
მუხრან ვახტანგაძე

**მუხრან ვახტანგაძე** (დ. 22 იანვარი, 1973, ბათუმი, აჭარის ასსრ, საქართველოს სსრ, სსრკ) — ქართველი სპორტსმენი (ბერძნულ-რომაული ჭიდაობა). მსოფლიოს თასის მფლობელი პირად პირველობასა (2003) და გუნდურ ჩათვლაში (2004). ღირსების ორდენისა და ვახტანგ გორგასლის III ხარისხის ორდენის (ორგზის) კავალერი. 

დაამთავრა საქართველოს ფიზიკური აღზრდისა და სპორტის აკადემია 1999 წელს; საქართველოს სახელმწიფო აგრარული უნივერსიტეტის ბათუმის სასოფლო-სამეურნეო ინსტიტუტი ეკონომისტ-იურისტის კვალიფიკაციით 2004 წელს. 2006–2015 წლებში ბათუმის სასპორტო სკოლის დირექტორი; 2015 წლიდან აჭარის ავტონომიური რესპუბლიკის სპორტისა და ახალგაზრდობის საქმეთა დეპარტამენტის უფროსი.

2016-2020 წლებში იყო საქართველოს მე-9 მოწვევის პარლამენტის წევრი (მაჟორიტარი), საარჩევნო ბლოკი: „ქართული ოცნება — დემოკრატიული საქართველო“.  

## ძირითადი შედეგები 
## რესურსები ინტერნეტში 
* მუხრან ვახტანგაძე — ქართული სპორტის სტატისტიკა.

კატეგორია:დაბადებული 22 იანვარი
კატეგორია:დაბადებული 1973
კატეგორია:ქართველი მოჭიდავეები ბერძნულ-რომაულ სახეობაში
კატეგორია:საქართველოს ღირსების ორდენის კავალრები
კატეგორია:ვახტანგ გორგასლის III ხარისხის ორდენის კავალრები
კატეგორია:საქართველოს IX მოწვევის პარლამენტის წევრები
კატეგორია:ქართველი ოლიმპიური პრიზიორები
კატეგორია:„ქართული ოცნების“ წევრები
კატეგორია:ცოცხალი ადამიანები
გიორგი კანდელაკი

**გიორგი კანდელაკი **(დ. 10 აპრილი, 1974, სოფ. ვარიანი, გორის რაიონი, საქართველოს სსრ, სსრკ) — ქართველი მოკრივე. მსოფლიოს თასის გათამაშების მესამე პრიზიორი (1994). მსოფლიოს ჩემპიონი ახალგაზრდებს შორის (1992). ატლანტის ოლიმპიური თამაშების მონაწილე (1996, პირველი ორი ბრძოლის მოგების შემდეგ მესამე წრეში კუბელ ფელიქს სავონთან დამარცხდა და ბრძოლას გამოეთიშა). 1998 წლიდან პროფესიონალურ კრივში გადავიდა. მსოფლიოს ჩემპიონი WBU-ის ვერსიით (2002, 2003). პროფესიონალურ რინგზე გამართა 24 ბრძოლა და ყველა მოიგო (18 — ნოკაუტით). საქართველოს წლის საუკეთესო სპორტსმენი (1997). საქართველოს კრივის ფედერაციის პრეზიდენტი (2002-იდან). ღირსების ორდენის კავალერი (1997). სპორტული კლუბის „ჩემპიონი“ დამფუძნებელი (1999).

## ძირითადი შედეგები 
## ლიტერატურა 
* ვინ ვინაა საქართველოში: ქართული ბიოგრაფიული ცნობარი, გვ. 170, თბ., 1998–1999.

## რესურსები ინტერნეტში 
* გიორგი კანდელაკი — ქართული სპორტის სტატისტიკა.

კატეგორია:დაბადებული 10 აპრილი
კატეგორია:დაბადებული 1974
კატეგორია:ქართველი მოკრივეები
კატეგორია:საქართველოს ღირსების ორდენის კავალრები
კატეგორია:გორის მუნიციპალიტეტში დაბადებულები
კატეგორია:ცოცხალი ადამიანები
ინდოეთ-პაკისტანის სასაზღვრო კონფლიქტი (2019)

**ინდოეთ-პაკისტანის კონფლიქტი** — სასაზღვრო დაპირისპირება და შეტაკებები ინდოეთისა და პაკისტანის შეიარაღებულ ძალებს შორის, ქაშმირის სადავო რეგიონში. 

დაძაბულობა გამოიწვია 14 თებერვლის ტერაქტმა, როდესაც ტერორისტული დაჯგუფების თვითმკვლელმა წევრმა ააფეთქა მანქანა, რომელიც პოლიიციის თანამშრომლების კოლონასთან ერთად გადაადგილდებოდა. შემთხვევას 46 სამხედრო პოლიციელი ემსხვერპლა. პასუხისმგებლობა პაკისტანში დაფუძნებულმა ტერორისტულმა დაჯგუფებამ აიღო, თუმცა პაკისტანის მთავრობამ დაგმო ეს თავდასხმა და ყველანაირი მონაწილეობა უარყო.

თვითმკვლელი ტერორისტის თამდასხმაზე საპასუხოდ, ინდოეთის საჰაერო ძალებმა 26 თებერვალს დაარღვია კონტროლის ხაზი (პირველად ინდოეთ-პაკისტანის 1971 წლის ომის შემდეგ) და განახორციელა, თავისი თქმით „წინასწარგანზრახული“ საჰაერო დარტყმები ტერორისტთა საწვრთნელ ბაზებზე, რასაც რამდენიმე რადიკალი ემსხვერპლა. ადგილობრივი მოსახლეობა და პაკისტანელი სამხედროები აცხადებდნენ, რომ ინდოეთის მტკიცება, რომ არავინ დაღუპულა და არც ინფრასტრუქტურა დაზიანებულა, სიმართლეს არ შეესაბამებოდა.

სიტუაცია კიდევ უფრო დაიძაბა, 26 და 27 თებერვალს ინდოეთმა და პაკისტანმა ერთმანეთის საწინააღმდეგოდ გახსნეს ცეცხლი კონტროლის ხაზის გასწვრივ. 10 ინდოელი სამხედრო დაიჭრა და 4 პაკისტანელი მშვიდობიანი მოქალაქე დაიღუპა ამ დროს. ბოლო დღეს პაკისტანმა საჰაერო დარტყმები განახორციელა ინდოეთის მიერ კონტროლირებად ტერიტორიაზე, რასაც არ მოჰყვა მსხვერპლი და არც ინფრასტრუქტურის დაზიანება.

იმავე 27 თებერვალს, პაკისტანმა განაცხადა, რომ ტყვეობაში იმყოფებოდა ჩამოგდებული ინდური თვითმფრინავების ორი პილოტი. ინდოეთი ამტკიცებდა, რომ მხოლოდ ერთი MiG-2 იყო ჩამოგდებული და მოითხოვდა იმ ერთი პილოტის გათავისუფლებას. ინდოეთმა ასევე განაცხადა, რომ ჩამოაგდო პაკისტანის F-16, თუმცა ეს შემთხვევა პაკისტანმა უარყო. მოგვიანებით პაკისტანმა განმარტო, რომ ტყვეობაში მხოლოდ ერთი ინდოელი მფრინავი იყო. იგი 1 მარტს გათავისუფლდა.

## წინაპირობა 
ინდოეთი და პაკისტანი დიდი ხნის განმავლობაში არიან წინააღმდეგობაში და ერთმანეთთან რამდენიმე ომი, კონფლიქტი და სამხედრო დაპირისპირება გადახდათ. განგრძობადი დაძაბულობის საფუძველი კომპლექსურია, თუმცა ძირითადად სადავო ქაშმირის რეგიონს უკავშირდება. მას შემდეგ, რაც 1947 წელს ინდოეთს პაკისტანი გამოეყო, დაიწყო დავა ჯამუს და ქაშმირის სამთავროსათვის, რომელიც მუსლიმებით იყო დასახლებული თუმცა ინდოელი მაჰარაჯა მართავდა და ამის წყალობით ამ ქვეყნის შემადგენლობაში მოექცა. დავა სრულმასშტაბიან ინდოეთ-პაკისტანის 1947–1948 წლების ომში გადაიზარდა. ნაწილობრივ, სადავო საკითხში იყო ის ფაქტი, რომ 1947 წლის გაყოფისას არ განისაზღვრა ამ რეგიონის სტატუსი. პრობლემა გადაუწყვეტელი აღმოჩნდა, მან მოიტანა 1965 წლის მეორე და 1971 წლის ომები. 1990-იანი წლების შემდეგ, დამუშავების შედეგად ორივე სახელმწიფო ფლობს ბირთვულ იარაღს, რომელიც შესაძლოა გამოიყენეს განსაზღვრული სიმკაცრით 1999 წლის კარგილის ომში.

## საერთაშორისო რეაქცია 
რამდენიმე ქვეყანამ, როგორიცაა ავსტრალია, კანადა, ჩინეთი, ინდონეზია, მალაიზია, შრი-ლანკა, არაბთა გაერთიანებული საამიროები, და შეერთებული შტატები, გამოხატა შეშფოთება და მხარეებს თავშეკავებისაკენ მოუწოდა. ირანმა და თურქეთმა ორივე დაპირისპირებულ მხარეს შუამავლობა შესთავაზეს.

## სქოლიო 
კატეგორია:ინდოეთ-პაკისტანის კონფლიქტი
თხოთის მთა

**თხოთის მთა** — მთა საქართველოში, შიდა ქართლის მხარეში, კასპის მუნიციპალიტეტში. მდებარეობს მდინარე მტკვრის მარცხენა სანაპიროზე, კვერნაქების (კვერნაქის ქედი) ერთ-ერთ მონაკვეთზე, რეხულისა და ქსნის ხეობებს შორის და ერთმანეთისგან ყოფს მუხრანის ველსა და მტკვრისპირა ვაკეს — აშურიანს; სიმაღლე ზღვის დონიდან 845 მეტრამდე.

ისტორიულად თხოთის მთაზე მდებარეობდა კასპისკენ გადასასვლელი. „მოქცევაჲ ქართლისაჲს“ და ლეონტი მროველის მატიანეს მიხედვით, მცხეთაში წმინდა ნინოს მოღვაწეობის დროს, მუხრანისკენ სანადიროდ წასულ მეფე მირიანს თხოთის მთაზე მზე დაუბნელდა და გზა ვეღარ გაიგნო. მირიანმა თავდაპირველად თავის ღმერთებს მიმართა; შველა რომ ვერ მიიღო, ნინოს ღმერთს შეევედრა ხსნას. მართლაც, მაშინვე განათდა და მეფემ იწამა ქრისტე. მცხეთელთა მონათვლის შემდეგ წმინდა ნაძვის ხისაგან გამოთლილი სამი ჯვარი აღმართეს თხოთის მთაზე, ქალაქ უჯარმასა და იმ ბორცვზე, სადაც ახლა მცხეთის ჯვრის მონასტერია. ვახუშტი ბატონიშვილის მიხედვით, „თხოთის მთასა ზედა მოიქცა მეფე მირიან ქრისტიანედ. აწ არს მუნ ნიში ჯუარისა, რომელი აღმართა წმიდამან ნინომ, სუეტისაგან გამოკუეთილი“. თხოთის მთაზე შემორჩენილია VII–VIII საუკუნეების ჯვრის ფორმის წმინდა ნინოს ეკლესია — აღაიანის ნინოწმინდის ეკლესია.

## ლიტერატურა 
კატეგორია:შიდა ქართლის მხარის მთები
სი-ო-სე-პოლი

**სი-ო-სე-პოლი** (), ასევე ცნობილი როგორც **ალავერდი-ხანის ხიდი** () — ირანის ქალაქ ისპაანის 11 ისტორიული ხიდიდან უდიდესი. გადებულია მდინარე ზენდერუდზე. ასრულებს ხიდისა და კაშხლის ფუნქციას. პოპულარული და სეფიანთა არქიტექტურის ერთ-ერთი ყველაზე ცნობილი ობიექტია. აშენდა 1599-1602 წლებში შაჰ-აბას I-ის მმართველობის დროს. სი-ო-სე-პოლის თაღოვან-კამაროვანი ხიდი შედგება 33 მალისაგან, რის გამოც მიიღო თავისი სახელწოდება, ვინაიდან „سی‌وسه‌پل“‎ ანუ „სი-ო-სე-პოლი“ თარგმანში სიტყვასიტყვით ნიშნავს „ოცდაცამეტ ხიდს“. ხიდს სავალი ნაწილის ორივე მხარეს გასდევს თაღედები. უგრძესი მალის სიგრძე დაახლოებით 5,60 მ აღწევს. თავდაპირველად ხიდის ინტერიერი მოხატული იყო, რომლებსაც მოგზაურები ხშირად აღწერდნენ როგორც ეროტიკულს. ქვედა სართულზე გაკეთებულია შეჭრილი ოთახები, რომლებშიც ჩაიხანებია გახსნილი.

## გალერეა 

Si-o-se Pol, Isfahan, Irán, 2016-09-19, DD 04-06 HDR.jpg
33 pol.JPG
نمای سی و سه پل از روبروی میدان انقلاب.jpg

## სქოლიო
კატეგორია:ირანის ხიდები
კატეგორია:ისპაანი